На основу Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и Националног стандарда број 5 Правилника о утврђивању националних стандарда за управљање стечајном масом  ("Сл. гласник рс", бр. 62/2018), стечајни управник стечајног дужника:  




ТОПЛИЦА ДРВО доо Београд, Нови Београд,
 ул.Маршала Толбухина бр.42, МБ 07818726, ПИБ 101821964 

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
вршење услуга процене вредности имовине стечајног дужника и процене вредности стечајног дужника као правног лица

За потребе утврђивања процењене вредности у поступку продаје проценитељ ће користити следеће методе:
· процену вредности имовине ликвидационом методом
· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.
Проценитељ ће такође :
· Израдити процену сврсисходности продаје стечајног дужника: као правног лица, продају стечајног дужника у деловима (пакетима) или појединачне продаје имовине стечајног дужника;
· Саставити и доставити правно мишљење у вези правног статуса имовине која је предмет процене на основу прибављене документације
Процена мора да садржати:
1)      предмет процене односно списак имовине која је предмет процене и списак имовине која није предмет процене као и разлог изостављања из процене,
2)      детаљан опис и техничке каратеристике предмета процене,
3)      правно мишљење у вези правног статуса имовине која је предмет процене,
4)      дефиниције и опис метода процене,
5)      закључак о процењеној вредности имовине стечајног дужника,
6)      закључак о процењеној вредности стечајног дужника као правног лица,
7)      процену целисходности продаје стечајног дужника као правног лица у односу на продају целокупне имовине, имовинске целине или појединачне имовине стечајног дужника,
8)  датум процене,
9)  списак и мишљење о имовинско – правној документацији на основу које је сачињена процена,
10)  доказ о оспособљености за обављање послова проценитеља – лиценце и сл. 
 
Процена се доставља стечајном управнику у форми Извештаја о процени, у писаној форми у 3 (три) примерка и електонским путем на адресу bozovas@gmail.com.

У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене,  и то искључиво са Листе понуђача добијене од стечајног упавника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.
Након донете одлуке, о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити писмено обавештење. Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Финансијска понуда није једини критеријум приликом одабира проценитеља, у обзир се узимају и стручност, поузданост, референце и други елементи понуде који су од значаја за вршење конкретне процене.

Понуда мора да садржи:
1) податке о стручним лицима којa ће вршити процену (квалификације и референце),
2) рок у коме ће процена бити урађена
3) висину накнаде за извршену процену са урачунатим ПДВ-ом,
4) динамику плаћања. 
Понуде за вршење процене могу се доставити најкасније до 16.05.2022.год. до 16 часова на адресу Божидар Васиљевић, Београд, ул.Солунска 18/17, у затвореним ковертама, са обавезном назнаком „Понуда за вршење процене вредности стечајног дужника ТОПЛИЦА ДРВО доо Београд Београд у стечају“.

Заинтересовани понуђачи, односно њихови овлашћени представници, могу добити детаљније информације за израду понуде путем e-mailа bozovas@gmail.com или на телефон број 063/308-265, сваког радног дана од 9 до 16 часова.
 
 У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи. 

                                                                                                                          Стечајни управник
__________________
                                                                                                                                       Божидар Васиљевић
